Nafarroako Parlamentuko Mahaiak, 2017ko urriaren 2an egindako bilkuran, Eledunen Batzarrari entzun ondoren, erabaki hau hartu zuen, besteak beste:

**1.** Izapidetzeko onartzea Ana María Beltrán Villalba andreak aurkeztutako gaurkotasun handiko galdera, Nafarroako Ubidearen bigarren fasearen dimentsioari buruzkoa.

**2.** Nafarroako Parlamentuko Aldizkari Ofizialean argitara dadin agintzea.

**3.** Hurrengo Osoko Bilkuran izapidetzea.

Iruñean, 2017ko urriaren 2an

Lehendakaria: Ainhoa Aznárez Igarza

GALDERAREN TESTUA

Nafarroako Alderdi Popularreko foru parlamentarien elkartearen eledun Ana Beltrán Villalba andreak, Legebiltzarreko Erregelamenduan ezarritakoaren babesean, gaurkotasun handiko honako galdera hau aurkezten du, Nafarroako Gobernuko lehendakariak Osoko Bilkuran ahoz erantzun dezan:

Nafarroako Gobernuko Nekazaritzako zuzendari nagusiak adierazi zuen Nafarroako Ubidea “hoditxo” bat izanen zela, eta Erriberako ureztatzaileek eskatu dute ubidea ahal den handiena izatea. Hori ikusirik,

Nafarroako Gobernuko lehendakariak zer jarrera dauka Nafarroako Ubidearen bigarren fasearen tamainari dagokionez?

Iruñean, 2017ko urriaren 2an

Foru parlamentaria: Ana Beltrán Villalba